megalaa/coptic-corpora huggingface dataset:
Text: 09_I Samuel_24
Coptic: ⲁⲩⲱ ⲇⲁⲩⲉⲓⲇ ⲁϥⲡⲉⲓⲑⲉ ⲛⲛⲉϥⲣⲱⲙⲉ ϩⲙⲡⲉⲓϣⲁϫⲉ ⲙⲡⲉϥϯ ⲧϩⲉ ⲛⲁⲩ ⲉⲧⲱⲟⲩⲛ ⲉⲙⲉⲟⲩⲧ ⲥⲁⲟⲩⲗ ⲥⲁⲟⲩⲗ ⲇⲉ ⲁϥⲧⲱⲟⲩⲛ ⲁϥⲓ ⲉⲃⲟⲗ ⲉⲧⲉϥϩⲓⲏ
English: So David persuaded his men by his words, and did not suffer them to arise and slay Saul: and Saul arose and went his way.
Text: 09_I Samuel_24
Coptic: ⲁⲩⲱ ⲇⲁⲩⲉⲓⲇ ⲁϥⲓ ⲉⲃⲟⲗ ⲙⲛⲛⲥⲱϥ ϩⲙⲡⲉⲙϩⲁⲁⲩ ⲁ ⲇⲁⲩⲉⲓⲇ ⲱϣ ⲉⲃⲟⲗ ϩⲓⲡⲁϩⲟⲩ ⲛⲥⲁⲟⲩⲗ ⲉϥϫⲱ ⲙⲙⲟⲥ ϫⲉⲡⲁϫⲟⲉⲓⲥ ⲡⲣⲣⲟ ⲥⲁⲟⲩⲗ ⲇⲉ ⲁϥⲕⲟⲧϥ ⲉⲡⲁϩⲟⲩ ⲁⲩⲱ ⲇⲁⲩⲉⲓⲇ ⲁϥⲡⲁϩⲧϥ ⲉϫⲙⲡⲉϥϩⲟ ⲉϫⲙⲡⲕⲁϩ ⲁϥⲟⲩⲱϣⲧ ⲛⲁϥ
English: And David rose up and went after him out of the cave: and David cried after Saul, saying, My lord, O king! and Saul looked behind him, and David bowed with his face to the ground, and did obeisance to him.
Text: 09_I Samuel_24
Coptic: ⲁⲩⲱ ⲡⲉϫⲉⲇⲁⲩⲉⲓⲇ ⲛⲥⲁⲟⲩⲗ ϫⲉⲉⲧⲃⲉⲟⲩ ⲕⲥⲱⲧⲙ ⲛⲥⲁⲛⲉϣⲁϫⲉ ⲙⲡⲗⲁⲟⲥ ⲉⲩϫⲱ ⲙⲙⲟⲥ ⲛⲁⲕ ϫⲉⲉⲓⲥⲇⲁⲩⲉⲓⲇ ⲕⲱⲧⲉ ⲛⲥⲁⲧⲉⲕⲯⲩⲭⲏ ⲉϥⲓⲧⲥ
English: And David said to Saul, Why dost thou hearken to the words of the people, saying, Behold, David seeks thy life?
Text: 09_I Samuel_24
Coptic: ⲉⲓⲥ ϩⲏⲏⲧⲉ ϭⲉ ϩⲙⲡϩⲟⲟⲩ ⲛϩⲟⲟⲩ ⲁ ⲛⲉⲕⲃⲁⲗ ⲛⲁⲩ ⲉⲧϩⲉ ⲛⲧⲁⲡϫⲟⲉⲓⲥ ⲧⲁⲁⲕ ⲉⲧⲟⲟⲧⲙⲡϩⲟⲟⲩ ϩⲙⲡⲉⲙϩⲁⲁⲩ ⲁⲩⲱ ⲙⲡⲓⲟⲩⲱϣ ⲉⲙⲟⲟⲩⲧⲕ ⲁⲗⲗⲁ ⲁⲓϯⲥⲟ ⲉⲣⲟⲕ ⲉⲁⲓϫⲟⲟⲥ ϫⲉⲛϯⲛⲁⲉⲛⲧⲟⲟⲧ ⲁⲛ ⲉϫⲙⲡⲁϫⲟⲉⲓⲥ ϫⲉⲡⲁⲓ ⲡϫⲟⲉⲓⲥ ⲁϥⲧⲁϩⲥϥ
English: Behold, thine eyes have seen this day how that the Lord has delivered thee this day into my hands in the cave; and I would not slay thee, but spared thee, and said, I will not lift up my hand against my lord, for he is the Lord's anointed.
Text: 09_I Samuel_24
Coptic: ⲁⲩⲱ ⲉⲓⲥ ⲡⲧⲁⲡ ⲛⲧⲉⲕⲭⲗⲁⲙⲩⲥ ϩⲛⲛⲁϭⲓϫ ⲁⲛⲟⲕ ⲁⲓϥⲓⲧϥ ⲁⲩⲱ ⲙⲡⲓⲙⲟⲟⲩⲧⲕ ⲉⲓⲙⲉ ϭⲉ ⲛⲅⲛⲁⲩ ⲙⲡϩⲟⲟⲩ ϫⲉⲙⲛⲕⲁⲕⲓⲁ ⲗⲁⲁⲩ ⲛⲧⲟⲟⲧⲉϩⲟⲩⲛ ⲉⲣⲟⲕ ⲟⲩⲇⲉ ⲙⲛⲧϣⲁϥⲧⲉ ⲟⲩⲇⲉ ⲛⲉⲓⲁϩⲉ ⲁⲛ ⲉⲃⲟⲗ ⲉⲣⲟⲕ ⲉⲙⲡⲓⲣⲛⲟⲃⲉ ⲉⲣⲟⲕ ⲛⲧⲟⲕ ⲇⲉ ⲉⲕⲑⲉⲙⲕⲟ ⲛⲧⲁⲯⲩⲭⲏ ⲉϥⲓⲧⲥ
English: And behold, the skirt of thy mantle is in my hand, I cut off the skirt, and did not slay thee: know then and see to-day, there is no evil in my hand, nor impiety, nor rebellion; and I have not sinned against thee, yet thou layest snares for my soul to take it.
Text: 09_I Samuel_24
Coptic: ⲉⲣⲉⲡϫⲟⲉⲓⲥ ϯϩⲁⲡ ⲟⲩⲧⲱⲕ ⲟⲩⲧⲱⲓ ⲛⲧⲉⲡϫⲟⲉⲓⲥ ⲉⲣⲡⲁⲕⲃⲁ ⲛⲙⲙⲁⲕ ⲁⲩⲱ ⲧⲁϭⲓϫ ⲛⲁⲉⲓ ⲁⲛ ⲉϫⲱⲕ
English: The Lord judge between me and thee, and the Lord requite thee on thyself: but my hand shall not be upon thee.
Text: 09_I Samuel_24
Coptic: ⲕⲁⲧⲁⲧϩⲉ ⲉϣⲁⲩⲧⲁⲩⲉ ⲧⲉⲓⲡⲁⲣⲁⲃⲟⲗⲏ ⲛⲁⲣⲭⲁⲓⲟⲛ ϫⲉⲉⲣⲉⲡⲛⲟⲃⲉ ⲛⲁⲉⲓ ⲉⲃⲟⲗ ϩⲛⲛⲁⲛⲟⲙⲟⲥ ⲁⲩⲱ ⲧⲁϭⲓϫ ⲛⲁⲉⲓ ⲁⲛ ⲉϫⲱⲕ
English: As the old proverb says, Transgression will proceed from the wicked ones: but my hand shall not be upon thee.
Text: 09_I Samuel_24
Coptic: ⲧⲉⲛⲟⲩ ϭⲉ ⲛⲧⲟⲕ ⲡⲣⲣⲟ ⲙⲡⲓⲥⲣⲁⲏⲗ ⲉⲕⲕⲱⲧⲉ ⲛⲥⲁⲛⲓⲙ ⲁⲩⲱ ⲉⲕⲡⲏⲧ ⲛⲧⲟⲕ ⲛⲥⲁⲟⲩⲁϣ ⲙⲙⲓⲛⲉ ⲉⲕⲡⲏⲧ ⲛⲧⲟⲕ ⲛⲥⲁⲟⲩϩⲟⲣ ⲉϥⲙⲟⲟⲩⲧ ⲁⲩⲱ ⲉⲕⲡⲏⲧ ⲛⲥⲁⲟⲩⲡⲏⲓ ⲛⲟⲩⲱⲧ
English: And now after whom dost thou come forth, O king of Israel? After whom dost thou pursue? After a dead dog, and after a flea?
Text: 09_I Samuel_24
Coptic: ⲡϫⲟⲉⲓⲥ ⲉϥⲉϣⲱⲡⲉ ⲛⲕⲣⲓⲧⲏⲥ ⲁⲩⲱ ⲛⲇⲓⲕⲁⲥⲧⲏⲥ ⲟⲩⲧⲱⲓ ⲟⲩⲧⲱⲕ ⲡϫⲟⲉⲓⲥ ⲉϥⲉϭⲱϣⲧ ⲛϥⲕⲣⲓⲛⲉ ⲙⲡⲁϩⲁⲡ ⲁⲩⲱ ⲛϥϩⲙⲟⲟⲥ ⲉϩⲣⲁⲓ ⲛⲙⲙⲁⲕ
English: The Lord be judge and umpire between me and thee, the Lord look upon and judge my cause, and rescue me out of thy hand.
Text: 09_I Samuel_24
Coptic: ⲛⲧⲉⲣⲉⲇⲁⲩⲉⲓⲇ ⲇⲉ ⲟⲩⲱ ⲉϥⲧⲁⲩⲟ ⲛⲛⲉⲓϣⲁϫⲉ ⲉϩⲟⲩⲛ ϩⲛⲥⲁⲟⲩⲗ ⲡⲉϫⲉⲥⲁⲟⲩⲗ ⲛⲁϥ ϫⲉⲧⲉⲕⲥⲙⲏ ⲧⲉ ⲧⲁⲓ ⲡⲁϣⲏⲣⲉ ⲇⲁⲩⲉⲓⲇ ⲁⲩⲱ ⲥⲁⲟⲩⲗ ⲁϥϥⲓ ϩⲣⲁϥ ⲉⲃⲟⲗ ⲁϥⲣⲓⲙⲉ
English: And it came to pass when David had finished speaking these words to Saul, that Saul said, Is this thy voice, Son David? And Saul lifted up his voice, and wept.
Text: 09_I Samuel_24
Coptic: ⲡⲉϫⲁϥ ⲛⲇⲁⲩⲉⲓⲇ ϫⲉⲕⲙⲁⲓⲏⲩ ⲛⲧⲟⲕ ⲡⲁϣⲏⲣⲉ ⲉϩⲟⲩⲉ ⲉⲣⲟⲓ ϫⲉⲛⲧⲟⲕ ⲙⲉⲛ ⲁⲕⲧⲱⲱⲃⲉ ⲛⲁⲓ ⲛϩⲉⲛⲡⲉⲧⲛⲁⲛⲟⲩⲟⲩ ⲁⲛⲟⲕ ⲇⲉ ⲁⲓⲧⲱⲱⲃⲉ ⲛⲁⲕ ⲛϩⲉⲛⲡⲉⲧϩⲟⲟⲩ
English: And Saul said to David, Thou art more righteous that I, for thou hast recompensed me good, but I have recompensed thee evil.
Text: 09_I Samuel_24
Coptic: ⲙⲡϩⲟⲟⲩ ⲟⲛ ⲁⲕⲧⲁⲙⲟⲓ ⲉⲡⲁⲅⲁⲑⲟⲛ ⲛⲧⲁⲕⲁⲁϥ ⲛⲁⲓ ⲛⲧϩⲉ ⲛⲧⲁⲡϫⲟⲉⲓⲥ ⲧⲁⲁⲧ ⲉϩⲣⲁⲓ ⲉⲛⲉⲕϭⲓϫ ⲁⲩⲱ ⲙⲡⲉⲕⲧⲱⲟⲩⲛ ⲉⲙⲟⲟⲩⲧ
English: And thou hast told me to-day what good thou hast done me, how the Lord shut me up into thy hands to-day, and thou didst not slay me.
Text: 09_I Samuel_24
Coptic: ⲁⲩⲱ ⲉⲣϣⲁⲛⲟⲩⲁ ϩⲉ ⲡⲉϥϫⲁϫⲉ ϩⲛⲟⲩⲑⲗⲓⲯⲓⲥ ⲛϥⲟⲩⲟⲟⲧϥ ⲉⲃⲟⲗ ϩⲛⲟⲩϩⲓⲏ ⲉⲛⲁⲛⲟⲩⲥ ⲡϫⲟⲉⲓⲥ ⲛⲁⲧⲱⲱⲃⲉ ⲛⲁϥ ⲛϩⲉⲛⲡⲉⲧⲛⲁⲛⲟⲩⲟⲩ ⲕⲁⲧⲁⲧϩⲉ ⲛⲧⲟⲕ ⲛⲧⲁⲕⲉⲣ ⲡⲡⲉⲧⲛⲁⲛⲟⲩϥ ⲙⲡϩⲟⲟⲩ
English: And if any one should find his enemy in distress, and should send him forth in a good way, then the Lord will reward him good, as thou has done this day.
Text: 09_I Samuel_24
Coptic: ⲧⲉⲛⲟⲩ ϭⲉ ⲉⲓⲥ ϩⲏⲏⲧⲉ ϯⲥⲟⲟⲩⲛ ϫⲉϩⲛⲟⲩⲙⲛⲧⲣⲣⲟ ⲕⲛⲁⲣⲣⲣⲟ ⲁⲩⲱ ⲧⲙⲛⲧⲣⲣⲟ ⲙⲡⲓⲥⲣⲁⲏⲗ ⲛⲁⲁϩⲉⲣⲁⲧⲥ ϩⲛⲛⲉⲕϭⲓϫ
English: And now, behold, I know that thou shalt surely reign, and the kingdom of Israel shall be established in thy hand.
Text: 09_I Samuel_24
Coptic: ⲧⲉⲛⲟⲩ ϭⲉ ⲱⲣⲕ ⲛⲁⲓ ⲙⲡϫⲟⲉⲓⲥ ϫⲉⲛⲅⲛⲁⲃⲱⲧⲉ ⲉⲃⲟⲗ ⲁⲛ ⲙⲡⲁⲥⲡⲉⲣⲙⲁ ⲙⲛⲛⲥⲱⲓ ⲁⲩⲱ ϫⲉⲛⲅⲛⲁⲧⲁⲕⲟ ⲁⲛ ⲙⲡⲁⲣⲁⲛ ⲉⲃⲟⲗ ϩⲙⲡⲏⲓ ⲙⲡⲁⲉⲓⲱⲧ
English: Now then swear to me by the Lord, that thou wilt not destroy my seed after me, that thou wilt not blot out my name from the house of my father.
Text: 09_I Samuel_24
Coptic: ⲁⲩⲱ ⲇⲁⲩⲉⲓⲇ ⲁϥⲱⲣⲕ ⲛⲥⲁⲟⲩⲗ ⲥⲁⲟⲩⲗ ⲇⲉ ⲁϥⲃⲱⲕ ⲉϩⲣⲁⲓ ⲉⲡⲉϥⲙⲁ ⲁⲩⲱ ⲇⲁⲩⲉⲓⲇ ⲙⲛⲛⲉϥⲣⲱⲙⲉ ⲁⲩⲃⲱⲕ ⲉϩⲣⲁⲓ ⲉⲙⲉⲥⲥⲁⲣⲁ ⲧⲉⲧϭⲏⲩ
English: So David swore to Saul: and Saul departed to his place, and David and his men went up to the strong-hold of Messera.
Text: 09_I Samuel_25
Coptic: ⲥⲁⲙⲟⲩⲏⲗ ⲇⲉ ⲁϥⲙⲟⲩ ⲁⲩⲱ ⲁⲩⲥⲱⲟⲩϩ ⲉⲣⲟϥ ⲛϭⲓⲡⲓⲥⲣⲁⲏⲗ ⲧⲏⲣϥ ⲁⲩⲱ ⲁⲩⲧⲟⲉⲓⲧ ⲉⲣⲟϥ ⲁⲩⲱ ⲁⲩⲧⲟⲙⲥϥ ϩⲙⲡⲉϥⲏⲓ ϩⲛⲁⲣⲙⲁⲑⲁⲉⲓⲙ ⲇⲁⲩⲉⲓⲇ ⲇⲉ ⲁϥⲃⲱⲕ ⲉϩⲣⲁⲓ ⲉⲧⲉⲣⲏⲙⲟⲥ ⲙⲙⲁⲁⲛ
English: And Samuel died, and all Israel assembled, and bewailed him, and they bury him in his house in Armathaim: and David arose, and went down to the wilderness of Maon.
Text: 09_I Samuel_25
Coptic: ⲛⲉⲩⲛ ⲟⲩⲣⲱⲙⲉⲇⲉ ϩⲙⲙⲁⲁⲛ ⲉⲣⲉⲛⲉϥⲟϩⲉ ⲛⲉⲥⲟⲟⲩ ϩⲙⲡⲕⲁⲣⲙⲏⲗⲟⲥ ⲁⲩⲱ ⲡⲣⲱⲙⲉ ⲉⲧⲙⲙⲁⲩ ⲛⲉⲩⲣⲙⲙⲁⲟ ⲉⲙⲁⲧⲉ ⲡⲉ ⲁⲩⲱ ⲡⲁⲓ ⲛⲉⲟⲩⲛⲧϥ ⲙⲁⲁⲃ ⲛϣⲉ ⲛⲉⲥⲟⲟⲩ ⲁⲩⲱ ⲙⲁⲁⲃ ⲛϣⲉ ⲛⲃⲁⲁⲙⲡⲉ ⲁⲩⲱ ⲉⲩⲛⲁϩⲱⲱⲕ ⲛⲛⲉϥⲉⲥⲟⲟⲩ ϩⲙⲡⲕⲁⲣⲙⲏⲗⲟⲥ
English: And there was a man in Maon, and his flocks were in Carmel, and he was a very great man; and he had three thousand sheep, and a thousand she-goats: and he happened to be shearing his flock in Carmel.
Text: 09_I Samuel_25
Coptic: ⲛⲉ ⲡⲣⲁⲛ ⲇⲉ ⲙⲡⲣⲱⲙⲉ ⲉⲧⲙⲙⲁⲩ ⲡⲉ ⲛⲁⲃⲁⲗ ⲁⲩⲱ ⲡⲣⲁⲛ ⲛⲧⲉϥⲥϩⲓⲙⲉ ⲡⲉ ⲁⲃⲓⲕⲓⲁ ⲧⲉⲥϩⲓⲙⲉ ⲇⲉ ⲛⲉ ⲛⲁⲛⲟⲩⲥ ϩⲛⲧⲙⲛⲧⲣⲉⲙ ⲛϩⲏⲧ ⲁⲩⲱ ⲛⲉ ⲛⲉⲥⲉ ϩⲣⲁⲥ ⲉⲙⲁⲧⲉ ⲡⲉⲥϩⲁⲓ ⲇⲉ ⲛⲉ ⲟⲩⲣⲱⲙⲉ ⲡⲉ ⲉϥⲛⲁϣⲧ ⲁⲩⲱ ⲙⲡⲟⲛⲏⲣⲟⲥ ϩⲛⲛⲉϥϩⲃⲏⲩⲉ ⲡⲣⲱⲙⲉ ⲇⲉ ⲛⲉ ⲟⲩϣⲱⲥ ⲡⲉ ⲉϥϫⲁϫⲱ
English: And the man's name was Nabal, and his wife's name was Abigaia: and his wife was of good understanding and very beautiful in person: but the man was harsh, and evil in his doings, and the man was churlish.
Text: 09_I Samuel_25
Coptic: ⲁⲩⲱ ⲇⲁⲩⲉⲓⲇ ⲁϥⲥⲱⲧⲙ ϩⲛⲧⲉⲣⲏⲙⲟⲥ ϫⲉⲛⲁⲃⲁⲗ ⲡⲕⲁⲣⲙⲏⲗⲟⲥ ⲥⲉϩⲱⲱⲕⲉ ⲛⲛⲉϥⲉⲥⲟⲟⲩ
English: And David heard in the wilderness, that Nabal the Carmelite was shearing his sheep.
Text: 09_I Samuel_25
Coptic: ⲁ ⲇⲁⲩⲉⲓⲇ ϫⲟⲟⲩ ⲙⲙⲏⲧ ⲛϩⲙϩⲁⲗ ⲛⲧⲁϥ ⲉⲣⲉⲇⲁⲩⲉⲓⲇ ϫⲱ ⲙⲙⲟⲥ ⲛⲛⲉϥϣⲏⲣⲉ ϣⲏⲙ ϫⲉⲃⲱⲕ ⲉϩⲣⲁⲓ ⲉⲡⲕⲁⲣⲙⲏⲗⲟⲥ ⲛⲧⲉⲧⲛⲃⲱⲕ ⲉⲣⲁⲧϥ ⲛⲛⲁⲃⲁⲗ ⲛⲧⲉⲧⲛϣⲁϫⲉ ⲛⲙⲙⲁϥ ϩⲙⲡⲁⲣⲁⲛ ⲉⲩⲉⲓⲣⲏⲛⲏ
English: And David sent ten young men, and he said to the young men, Go up to Carmel, and go to Nabal, and ask him in my name how he is.
Text: 09_I Samuel_25
Coptic: ⲉⲧⲉⲧⲛϫⲱ ⲙⲙⲟⲥ ⲛⲁϥ ϫⲉⲉⲕⲉⲕⲁⲟⲩ ⲁⲛ ⲉⲕⲉⲉⲓ ⲟⲛ ⲉⲡϩⲟⲟⲩ ⲛⲧⲕⲉⲣⲟⲙⲡⲉ ϩⲛⲛⲁⲓ ⲉⲕⲟⲩⲟϫ ⲛⲧⲟⲕ ⲁⲩⲱ ⲉⲣⲉⲡⲉⲕⲏⲓ ⲧⲏⲣϥ ⲟⲩⲟϫ ⲁⲩⲱ ⲛⲕⲁ ⲛⲓⲙ ⲉⲧⲉⲛⲧⲟⲕ ⲉⲩⲟⲩⲟϫ
English: And thus shall ye say, May thou and thy house seasonably prosper, and all thine be in prosperity.
Text: 09_I Samuel_25
Coptic: ⲧⲉⲛⲟⲩ ⲛⲁⲓ ⲉⲩⲛⲙⲙⲁⲛ ϩⲛⲧⲉⲣⲏⲙⲟⲥ ⲁⲩⲱ ⲙⲡⲛⲛⲁϣⲡⲟⲩ ⲉⲃⲟⲗ ϩⲛⲗⲁⲁⲩ ⲛϣⲁϫⲉ ⲟⲩⲇⲉ ⲙⲡⲉⲛⲛⲟϫⲟⲩ ⲉⲃⲟⲗ ⲛⲛⲉϩⲟⲟⲩ ⲧⲏⲣⲟⲩ ⲉⲩϩⲁϩⲧⲏⲛ
English: And now, behold, I have heard that thy shepherds who were with is in the wilderness are shearing thy sheep, and we hindered them not, neither did we demand any thing from them all the time they were in Carmel.
Text: 09_I Samuel_25
Coptic: ⲉϣⲱⲡⲉ ⲁϩⲉ ϫⲛⲉⲛⲉⲕϩⲙϩⲁⲗ ⲁⲩⲱ ⲥⲉⲛⲁⲧⲁⲙⲟⲕ ⲉⲛⲁⲓ ⲧⲉⲛⲟⲩ ϭⲉ ⲛⲉⲕϩⲙϩⲁⲗ ⲉⲧⲉⲁⲛⲟⲛ ⲡⲉ ⲙⲁⲣⲟⲩϭⲉⲛ ⲭⲁⲣⲓⲥ ⲛⲁϩⲣⲟⲕ ϫⲉⲛⲧⲁⲛⲉⲓ ⲛⲁⲕ ⲛⲟⲩϩⲟⲟⲩ ⲉⲛⲁⲛⲟⲩϥ ⲙⲁⲣⲉⲧⲉⲕϭⲓϫ ϯ ⲙⲡⲉⲕϣⲏⲣⲉ ⲇⲁⲩⲉⲓⲇ ⲙⲡⲉⲧⲉⲥⲛⲁϩⲉ ⲉⲣⲟϥ
English: Ask thy servants, and they will tell thee. Let then thy servants find grace in thine eyes, for we are come on a good day; give we pray thee, whatsoever thy hand may find, to thy son David.
Text: 09_I Samuel_25
Coptic: ⲛϩⲙϩⲁⲗ ⲇⲉ ⲛⲇⲁⲩⲉⲓⲇ ⲁⲩⲧⲁⲩⲉ ⲛⲉⲓϣⲁϫⲉ ⲉⲛⲁⲃⲁⲗ ϩⲙⲡⲣⲁⲛ ⲛⲇⲁⲩⲉⲓⲇ ⲛⲁⲃⲁⲗ ⲇⲉ ⲁϥⲁⲛⲅϥ ⲉϩⲣⲁⲓ
English: So the servants come and speak these words to Nabal, according to all these words in the name of David.
Text: 09_I Samuel_25
Coptic: ⲁϥⲟⲩⲱϣⲃ ⲉϥϫⲱ ⲙⲙⲟⲥ ⲛⲛⲉϩⲙϩⲁⲗ ⲛⲇⲁⲩⲉⲓⲇ ϫⲉⲛⲓⲙ ⲡⲉ ⲇⲁⲩⲉⲓⲇ ⲁⲩⲱ ⲛⲓⲙ ⲡⲉ ⲡϣⲏⲣⲉ ⲛⲓⲉⲥⲥⲁⲓ ⲙⲡϩⲟⲟⲩ ⲛⲧⲁⲛϩⲙϩⲁⲗ ⲁϣⲁⲓ ⲉⲡⲏⲧ ⲡⲟⲩⲁ ⲡⲟⲩⲁ ⲙⲙⲟⲟⲩ ϩⲁⲡϩⲟ ⲙⲡⲉⲩϫⲟⲉⲓⲥ
English: And Nabal sprang up, and answered the servants of David, and said, Who is David? and who is the son of Jessae? Now-a-days there is abundance of servants who depart every one from his master.
Text: 09_I Samuel_25
Coptic: ⲉⲓⲛⲁϥⲓ ⲛⲛⲁⲟⲉⲓⲕ ⲙⲛⲛⲁⲏⲣⲡ ⲙⲛⲛⲁϭⲓⲛⲟⲩⲱⲙ ⲛⲧⲁⲓϣⲁⲁⲧⲟⲩ ⲛⲛⲉⲧϩⲱⲱⲕⲉ ⲛⲛⲁⲉⲥⲟⲟⲩ ⲛⲧⲁⲧⲁⲁⲩ ⲛϩⲉⲛⲣⲱⲙⲉ ⲉⲛϯⲥⲟⲟⲩⲛ ⲛⲛⲉⲧϩⲱⲱⲕⲉ ⲛⲛⲁⲉⲥⲟⲟⲩ ⲛⲧⲁⲧⲁⲁⲩ ⲛϩⲉⲛⲣⲱⲙⲉ ⲉⲛϯⲥⲟⲟⲩⲛ ⲁⲛ ϫⲉϩⲉⲛⲉⲃⲟⲗ ⲧⲱⲛ ⲛⲉ ⲛϯⲛⲁϯ ⲁⲛ
English: And shall I take my bread, and my wine, and my beasts that I have slain for my shearers, and shall I give them to men of whom I know not whence they are?
Text: 09_I Samuel_25
Coptic: ⲛϩⲙϩⲁⲗ ⲇⲉ ⲛⲇⲁⲩⲉⲓⲇ ⲁⲩⲕⲟⲧⲟⲩ ⲉⲣⲁⲧϥ ⲛⲇⲁⲩⲉⲓⲇ ⲛⲧⲉⲩϩⲓⲏ ⲁⲩⲧⲁⲟⲩⲟ ⲉⲣⲟϥ ⲛⲛⲉⲓϣⲁϫⲉ ⲧⲏⲣⲟⲩ
English: So the servants of David turned back, and returned, and came and reported to David according to these words.
Text: 09_I Samuel_25
Coptic: ⲁⲩⲱ ⲇⲁⲩⲉⲓⲇ ⲡⲉϫⲁϥⲛⲛⲉϥⲣⲱⲙⲉ ϫⲉⲙⲁⲣⲉⲡⲟⲩⲁ ⲡⲟⲩⲁ ⲙⲙⲱⲧⲛ ϩⲟⲕϥ ⲛⲧⲉϥⲥⲏϥⲉ ⲁⲩⲱ ⲁⲩⲧⲱⲟⲩⲛ ⲁⲩⲟⲩⲁϩⲟⲩ ⲛⲥⲁⲇⲁⲩⲉⲓⲇ ⲛϭⲓⲁϥⲧⲟⲩϣⲏ ⲛⲣⲱⲙⲉ ⲡⲕⲉϣⲏⲧ ⲇⲉ ⲛⲣⲱⲙⲉ ⲁⲩϩⲙⲟⲟⲥ ϩⲁⲧⲛⲛⲉⲥⲕⲉⲩⲏ
English: And David said to his men, Gird on every man his sword. And they went up after David, about four hundred men: and two hundred abode with the stuff.
Text: 09_I Samuel_25
Coptic: ⲁⲃⲓⲕⲓⲁ ⲇⲉ ⲧϩⲓⲙⲉ ⲛⲁⲃⲁⲗ ⲁ ⲟⲩⲁ ⲛⲛⲉⲥϩⲙϩⲁⲗ ⲧⲁⲙⲟⲥ ⲉⲥϫⲱ ⲙⲙⲟⲥ ⲛⲁⲥ ϫⲉⲉⲓⲥⲇⲁⲩⲉⲓⲇ ⲁϥϫⲟⲟⲩ ⲉⲃⲟⲗ ϩⲛⲧⲉⲣⲏⲙⲟⲥ ⲛϩⲉⲛⲃⲁⲓϣⲓⲛⲉ ⲉⲥⲙⲟⲩ ⲉⲡⲉⲛϫⲟⲉⲓⲥ ⲁⲩⲱ ⲙⲡⲉϥⲕⲟⲧϥ ⲣⲱ ⲉⲣⲟⲟⲩ
English: And one of the servants reported to Abigaia the wife of Nabal, saying, Behold, David sent messengers out of the wilderness to salute our lord; but he turned away from them.
Text: 09_I Samuel_25
Coptic: ⲛⲣⲱⲙⲉ ⲇⲉ ⲛⲁⲛⲟⲩⲟⲩ ⲛⲙⲙⲁⲛ ⲉⲙⲁⲧⲉ ⲙⲡⲟⲩⲛⲟϫⲛ ⲉⲃⲟⲗ ⲛⲗⲁⲁⲩ ⲁⲩⲱ ⲙⲡⲟⲩⲛⲟϣⲡⲉⲛ ϩⲛⲗⲁⲁⲩ ⲙⲙⲁ ⲛϫⲓⲛ ⲛⲉϩⲟⲟⲩ ⲧⲏⲣⲟⲩ ⲉⲛϩⲁⲧⲏⲩ
English: And the men were very good to us; they did not hinder us, neither did they demand from us any thing all the days that we were with them.
Text: 09_I Samuel_25
Coptic: ⲁⲩⲱ ⲛϩⲉⲛ ⲧⲥⲱϣⲉ ⲛⲉⲩⲕⲱⲧⲉ ⲉⲣⲟⲛ ⲛⲧϩⲉ ⲛⲛⲓⲥⲟⲃⲧ ⲛⲧⲉⲩϣⲏ ⲙⲛⲡⲉϩⲟⲟⲩ ϩⲛⲧⲥⲱϣⲉ ⲉⲛⲙⲟⲟⲛⲉ ⲛⲛⲉⲥⲟⲟⲩ
English: And when we were in the field, they were as a wall round about us, both by night and by day, all the days that we were with them feeding the flock.
Text: 09_I Samuel_25
Coptic: ⲧⲉⲛⲟⲩ ϭⲉ ϯϩⲧⲏ ⲛⲧⲉⲛⲁⲩ ⲛⲧⲟ ϫⲉⲉⲣⲛⲁⲣ ⲟⲩ ϫⲉⲁⲧⲕⲁⲕⲓⲁ ϫⲱⲕ ⲉⲃⲟⲗ ⲉϫⲉⲙ ⲡⲉⲛϫⲟⲉⲓⲥ ⲁⲩⲱ ⲉϫⲙⲡⲉϥⲏⲓ ⲡⲁⲓ ⲇⲉ ⲟⲩϣⲏⲣⲉ ⲡⲉ ⲛⲗⲟⲓⲙⲟⲥ ⲉⲙⲛⲧϩⲉ ⲛϣⲁϫⲉ ⲛⲙⲙⲁϥ
English: And now do thou consider, and see what thou wilt do; for mischief is determined against our lord and against his house; and he is a vile character, and one cannot speak to him.
Text: 09_I Samuel_25
Coptic: ⲁⲥⲃⲟϭⲥ ⲇⲉ ⲛϭⲓⲁⲃⲓⲕⲓⲁ ⲁⲥϫⲓ ⲛϣⲏⲧ ⲛⲟⲉⲓⲕ ⲁⲩⲱ ⲁⲛⲅⲓⲟⲛ ⲥⲛⲁⲩ ⲛⲏⲣⲡ ⲁⲩⲱ ϯⲟⲩ ⲛⲉⲥⲟⲟⲩ ⲉⲩⲡⲟⲥⲉ ⲁⲩⲱ ϯⲟⲩ ⲛϣⲓ ⲛⲛⲟⲉⲓⲧ ⲁⲩⲱ ϯⲟⲩ ⲛϣⲓ ⲛⲉⲗⲉⲗϣⲱⲟⲩⲉⲓ ⲁⲩⲱ ϣⲏⲧ ⲛⲧⲁϭ ⲛⲃⲏⲛⲛⲉ ⲉⲩⲧⲁⲓⲏⲩ ⲁⲥⲧⲁⲗⲟⲟⲩ ⲉϫⲛⲛⲉⲟⲟⲩ
English: And Abigaia hasted, and took two hundred loaves, and two vessels of wine, and five sheep ready dressed, and five ephahs of fine flour, and one homer of dried grapes, and two hundred cakes of figs, and put them upon asses.
Text: 09_I Samuel_25
Coptic: ⲡⲉϫⲁⲥⲛⲛⲉⲥϩⲙϩⲁⲗ ϫⲉⲙⲟⲟϣⲉ ϩⲁⲧⲁϩⲏ ⲁⲩⲱ ⲉⲓⲥ ϩⲏⲏⲧⲉ ⲁⲛⲟⲕ ϯⲟⲩⲏϩ ⲛⲥⲁⲧⲏⲩⲧⲛ ⲡⲉⲥϩⲁⲓ ⲇⲉ ⲛⲁⲃⲁⲗ ⲙⲡⲉⲥⲧⲁⲙⲟϥ ⲉⲡⲉⲓⲧⲱϣ
English: And she said to her servants, Go on before me, and behold I come after you: but she told not her husband.
Text: 09_I Samuel_25
Coptic: ⲛⲧⲟⲥ ⲇⲉ ⲉⲥⲧⲁⲗⲏⲩ ⲉⲧⲉⲥⲉⲱ ⲁⲩⲱ ⲛⲉⲥⲛⲏⲩ ⲉϩⲣⲁⲓ ϩⲁⲧⲟⲗⲕⲥ ⲙⲡⲧⲟⲟⲩ ⲉⲓⲥ ⲇⲁⲩⲉⲓⲇ ⲙⲛⲛⲉϥⲣⲱⲙⲉ ⲛⲉⲩⲙⲟⲟϣⲉ ⲉⲩⲛⲏⲩ ⲉϩⲟⲩⲛ ⲉϩⲣⲁⲥ ⲁⲥⲉⲓⲟⲣϩϥ
English: And it came to pass when she had mounted her ass and was going down by the covert of the mountain, behold, David and his men came down to meet her, and she met them.
Text: 09_I Samuel_25
Coptic: ⲇⲁⲩⲉⲓⲇ ⲇⲉ ⲛⲉϥϣⲁϫⲉ ⲉϥϫⲱ ⲙⲙⲟⲥ ϫⲉⲙⲉϣⲁⲕ ⲟⲩⲛⲟⲃⲉ ⲡⲉ ⲛⲧⲁⲓⲁⲁϥ ⲉⲁⲓϩⲁⲣⲉϩ ⲉⲛⲉⲧϣⲟⲟⲡ ⲛⲁϥ ⲧⲏⲣⲟⲩ ϩⲛⲧⲉⲣⲏⲙⲟⲥ ⲉⲙⲡⲉⲛⲁⲓⲧⲉⲓ ⲙⲙⲟϥ ⲛⲗⲁⲁⲩ ⲉⲃⲟⲗ ϩⲛⲛⲉⲧⲛⲧⲁϥ ⲧⲏⲣⲟⲩ ⲁⲩⲱ ϩⲓⲛⲁⲓ ⲁϥⲧⲱⲱⲃⲉ ⲛⲁⲓ ⲛϩⲉⲛⲡⲉⲧϩⲟⲟⲩ ⲉⲡⲙⲁ ⲛϩⲉⲛⲡⲉⲧⲛⲁⲛⲟⲩⲟⲩ
English: And David said, Perhaps I have kept all his possessions in the wilderness that he should wrong me, and we did not order the taking anything of all his goods; yet he has rewarded me evil for good.
Text: 09_I Samuel_25
Coptic: ⲁⲩⲱ ⲛⲁⲓ ⲉⲣⲉⲡⲛⲟⲩⲧⲉ ⲁⲁⲩ ⲛⲛⲉϫⲁϫⲉ ⲛⲇⲁⲩⲉⲓⲇ ⲁⲩⲱ ⲛⲉⲓⲕⲟⲟⲩⲉ ⲉϥⲉⲟⲩⲁϩⲟⲩ ⲉⲣⲟⲟⲩ ϫⲉⲉϣⲱⲡⲉ ϯⲛⲁϣⲉϫⲡ ⲗⲁⲁⲩ ⲉⲡⲁϩⲟⲩ ⲛⲛⲉⲧϣⲟⲟⲡ ⲧⲏⲣⲟⲩ ⲛⲁⲃⲁⲗ ϣⲁⲡⲛⲁⲩ ⲛϩⲧⲟⲟⲩⲉ ⲉϥⲉⲣⲙⲏ ⲉϩⲟⲩⲛ ⲉⲧϫⲟ
English: So God do to David and more also, if I leave one male of all that belong to Nabal until the morning.
Text: 09_I Samuel_25
Coptic: ⲁⲃⲓⲕⲓⲁ ⲇⲉ ⲁⲥⲛⲁⲩ ⲉⲇⲁⲩⲉⲓⲇ ⲁⲩⲱ ⲛⲧⲉⲩⲛⲟⲩ ⲁⲥⲃⲟϭⲥ ⲉⲃⲟⲗ ϩⲛⲧⲉⲱ ⲁⲥⲡⲁϩⲧⲥ ϩⲓⲧϩⲏ ⲛⲇⲁⲩⲉⲓⲇ ⲉϫⲙⲡⲉⲥϩⲟ ⲁⲥⲟⲩⲱϣⲧ ⲛⲁϥ ⲉϫⲙⲡⲕⲁϩ
English: And Abigaia saw David, and she hasted and alighted from her ass; and she felt before David on her face, and did obeisance to him, bowing to the ground
Text: 09_I Samuel_25
Coptic: ϩⲁⲛⲉϥⲟⲩⲉⲣⲏⲧⲉ ⲡⲉϫⲁⲥ ⲛⲁϥ ϫⲉⲡⲁϫⲟⲉⲓⲥ ⲉⲣⲉⲡϫⲓⲛϭⲟⲛⲥ ϩⲓϫⲱⲓ ⲙⲁⲣⲉⲧⲉⲕϩⲙϩⲁⲗ ϣⲁϫⲉ ⲉⲛⲉⲕⲙⲁⲁϫⲉ ⲛⲅⲥⲱⲧⲙ ⲉⲛⲉϣⲁϫⲉ ⲛⲧⲉⲕϩⲙϩⲁⲗ
English: even to his feet, and said, On me, my lord, be my wrong: let, I pray thee, thy servant speak in thine ears, and hear thou the words of thy servant.
Text: 09_I Samuel_25
Coptic: ⲙⲡⲉⲣⲧⲣⲉ ⲡⲁϫⲟⲉⲓⲥ ⲕⲁ ⲡⲉϥϩⲏⲧ ⲛϭⲓⲡϩⲏⲧ ⲙⲡⲉⲓⲣⲱⲙⲉ ⲛⲗⲟⲓⲙⲟⲥϫⲉ ⲕⲁⲧⲁⲡⲉϥⲣⲁⲛ ⲉⲣⲉⲧⲙⲛⲧⲁⲧϩⲏⲧ ⲙⲙⲟϥ ⲉⲧⲉⲛⲁⲃⲁⲗ ⲡⲉ ⲉⲡⲉϥⲣⲁⲛ ⲡⲉ ⲛⲁⲃⲁⲗ ⲕⲁⲧⲁⲧⲙⲛⲧⲁⲧϩⲏⲧ ⲉⲧⲛⲙⲙⲁϥ ⲡⲉ ⲁⲩⲱ ⲁⲛⲟⲕ ⲧⲉⲕϩⲙϩⲁⲗ ⲙⲡⲓⲛⲁⲩ ϩⲛⲟⲩⲙⲉ ⲉⲛⲉϩⲙϩⲁⲗ ⲙⲡⲁϫⲟⲉⲓⲥ ⲛⲁⲓ ⲛⲧⲁⲕⲧⲛⲛⲟⲟⲩⲥⲟⲩ
English: Let not my lord, I pray thee, take to heart this pestilent man, for according to his name, so is he; Nabal is his name, and folly is with him: but I thy handmaid saw not the servants of my lord whom thou didst send.
Text: 09_I Samuel_25
Coptic: ⲧⲉⲛⲟⲩ ϭⲉ ⲡⲁϫⲟⲉⲓⲥ ⲡϫⲟⲉⲓⲥ ⲟⲛϩ ⲁⲩⲱ ⲧⲉⲕⲯⲩⲭⲏ ⲟⲛϩ ⲕⲁⲧⲁⲧϩⲉ ⲉⲧⲙⲡⲉ ⲡϫⲟⲉⲓⲥ ⲕⲁⲁⲕ ⲉⲧⲣⲉⲕⲡⲱϩⲧ ⲙⲡⲉⲥⲛⲟϥ ⲉⲃⲟⲗ ⲁⲗⲗⲁ ⲉⲧⲣⲉⲕϩⲁⲣⲉϩ ⲉⲧⲉⲕϭⲓϫ ⲉⲥⲟⲩⲁⲁⲃ ⲧⲉⲛⲟⲩ ϭⲉ ⲡⲁϫⲟⲉⲓⲥ ⲛⲉⲕϫⲓϫⲉⲉⲩⲉ ⲉⲩⲉⲉⲣ ⲧϩⲉ ⲛⲛⲁⲃⲁⲗ ⲙⲛⲛⲉⲧⲕⲱⲧⲉ ⲛⲥⲁϩⲉⲛⲡⲉⲧϩⲟⲟⲩ ⲉⲡⲁϫⲟⲉⲓⲥ
English: And now, my lord, as the Lord lives, and thy soul lives, as the Lord has kept thee from coming against innocent blood, and from executing vengeance for thyself, now therefore let thine enemies, and those that seek evil against my lord, become as Nabal.
Text: 09_I Samuel_25
Coptic: ⲧⲉⲛⲟⲩ ϭⲉ ϫⲓ ⲙⲡⲓⲥⲙⲟⲩ ⲛⲧⲁⲧⲉⲕϩⲙϩⲁⲗ ⲉⲛⲧϥ ⲙⲡⲁϫⲟⲉⲓⲥ ⲛⲅⲧⲁⲁⲩ ⲛⲛⲉⲕϩⲙϩⲁⲗ ⲛⲉⲧⲁϩⲉⲣⲁⲧⲟⲩ ⲙⲡⲃⲟⲗ ⲙⲡⲁϫⲟⲉⲓⲥ
English: And now accept this token of goodwill, which thy servant has brought to my lord, and thou shalt give it to the servants that wait on my lord.
Text: 09_I Samuel_25
Coptic: ϥⲓ ⲙⲙⲁⲩ ⲛⲧⲁⲛⲟⲙⲓⲁ ⲛⲧⲉⲕϩⲙϩⲁⲗ ϫⲉϩⲛⲟⲩⲉⲓⲣⲉ ⲡϫⲟⲉⲓⲥ ⲛⲁⲥⲙⲓⲛⲉ ⲛⲟⲩⲏⲓ ⲉϥⲉⲛϩⲟⲧ ⲙⲡⲁϫⲟⲉⲓⲥ ϫⲉⲡⲡⲟⲗⲉⲙⲟⲥ ⲙⲡⲁϫⲟⲉⲓⲥ ⲡϫⲟⲉⲓⲥ ⲛⲁⲁⲁϥ ⲁⲩⲱ ⲛⲥⲉⲛⲁϩⲉ ⲁⲛ ⲉⲕⲁⲕⲓⲁ ϩⲣⲁⲓ ⲛϩⲏⲧⲕ
English: Remove, I pray thee, the trespass of thy servant; for the Lord will surely make for my lord a sure house, for the Lord fights the battles of my lord, and there shall no evil be ever found in thee.
Text: 09_I Samuel_25
Coptic: ⲁⲩⲱ ⲉⲣϣⲁⲛⲣⲱⲙⲉ ⲧⲱⲟⲩⲛ ⲉϥⲡⲏⲧ ⲛⲥⲱⲕ ⲁⲩⲱ ⲉϥⲕⲱⲧⲉ ⲛⲥⲁⲧⲉⲕⲯⲩⲭⲏ ⲧⲉⲯⲩⲭⲏ ⲙⲡⲁϫⲟⲉⲓⲥ ⲛⲁϣⲱⲡⲉ ⲉⲥⲙⲏⲣ ϩⲛⲟⲩⲙⲣⲣⲉ ⲛⲱⲛϩ ϩⲁⲧⲙ ⲡϫⲟⲉⲓⲥ ⲡⲛⲟⲩⲧⲉ ⲧⲉⲯⲩⲭⲏ ⲇⲉ ⲛⲛⲉⲕϫⲁϫⲉ ϥⲛⲁⲙⲟⲣⲥ ⲉⲧⲙⲏⲧⲉ ⲛⲧⲉⲥⲫⲉⲛⲧⲱⲛⲉⲓ ⲛϥϩⲟⲩⲱⲣⲥ ⲉⲃⲟⲗ
English: And if a man shall rise up persecuting thee and seeking thy life, yet shall the life of my lord be bound up in the bundle of life with the Lord God, and thou shalt whirl the life of thine enemies as in the midst of a sling.
Text: 09_I Samuel_25
Coptic: ⲁⲩⲱ ⲡϫⲟⲉⲓⲥ ϥⲛⲁⲉⲓⲣⲉ ⲙⲡⲁϫⲟⲉⲓⲥ ⲛⲛⲁⲅⲁⲑⲟⲛ ⲧⲏⲣⲟⲩ ⲛⲧⲁϥϫⲟⲟⲩ ⲉⲧⲣⲉⲩⲉⲓ ⲉϩⲣⲁⲓ ⲉϫⲱⲕ ⲁⲩⲱ ϥⲛⲁϩⲱⲛ ⲉⲧⲟⲟⲧⲕ ⲉⲧⲣⲉⲕϣⲱⲡⲉ ⲛⲁⲡⲉ ⲉϫⲉⲙ ⲡⲓⲥⲣⲁⲏⲗ
English: And it shall be when the Lord shall have wrought for my lord all the good things he has spoken concerning thee, and shall appoint thee to be ruler over Israel;
Text: 09_I Samuel_25
Coptic: ⲁⲩⲱ ⲡⲁⲓ ⲛⲟⲩⲃⲟⲧⲉ ⲛⲁⲕ ⲁⲛ ⲡⲉ ⲟⲩⲇⲉ ⲛⲟⲩⲥⲕⲁⲛⲇⲁⲗⲟⲛ ⲁⲛ ⲡⲉ ⲙⲡϩⲏⲧ ⲙⲡⲁϫⲟⲉⲓⲥ ⲉⲡⲱϩⲧ ⲉⲃⲟⲗ ⲛⲟⲩⲥⲛⲟϥ ⲛⲁⲧⲛⲟⲃⲉ ⲉⲡϫⲓⲛϫⲏ ⲁⲩⲱ ⲉⲣⲉⲧϭⲓϫ ⲙⲡⲁϫⲟⲉⲓⲥ ϣⲱⲡⲉ ⲉⲥⲧⲃⲃⲏⲩ ⲛⲁϥ ⲁⲩⲱ ⲡϫⲟⲉⲓⲥ ϥⲛⲁⲉⲓⲣⲉ ⲙⲡⲁⲅⲁⲑⲟⲛ ⲙⲡⲁϫⲟⲉⲓⲥ ⲛⲅⲉⲣ ⲡⲙⲉⲉⲩⲉ ⲛⲧⲉⲕϩⲙϩⲁⲗ ⲉⲉⲓⲣⲉ ⲛⲁⲥ ⲙⲡⲡⲉⲧⲛⲁⲛⲟⲩϥ
English: then this shall not be an abomination and offence to my lord, to have shed innocent blood without cause, and for my lord to have avenged himself: and so may the Lord do good to my lord, and thou shalt remember thine handmaid to do her good.
Text: 09_I Samuel_25
Coptic: ⲡⲉϫⲉⲇⲁⲩⲉⲓⲇ ⲛⲁⲃⲓⲕⲓⲁ ϫⲉⲃⲁⲣⲟⲩⲭ ⲉⲧⲉⲡⲁⲓ ⲡⲉ ϫⲉϥⲥⲙⲁⲙⲁⲁⲧ ⲛϭⲓⲡϫⲟⲉⲓⲥ ⲡⲛⲟⲩⲧⲉ ⲙⲡⲓⲥⲣⲁⲏⲗ ⲡⲁⲓ ⲛⲧⲁϥⲧⲛⲛⲟⲟⲩⲧⲉ ⲙⲡϩⲟⲟⲩ ⲉⲧⲣⲉⲉⲓ ⲉϩⲟⲩⲛ ⲉϩⲣⲁⲓ
English: And David said to Abigaia, Blessed be the Lord God of Israel, who sent thee this very day to meet me:
Text: 09_I Samuel_25
Coptic: ⲁⲩⲱ ⲡⲟⲩⲥⲙⲟⲧ ⲥⲙⲁⲙⲁⲁⲧ ⲁⲩⲱ ⲛⲧⲟ ⲧⲉⲥⲙⲁⲙⲁⲁⲧ ⲉⲧⲉⲙⲡⲉⲣⲕⲁⲁⲧ ⲙⲡϩⲟⲟⲩ ⲛϩⲟⲟⲩ ⲉⲡⲱϩⲧ ⲉⲃⲟⲗ ⲛⲟⲩⲥⲛⲟϥ ⲛⲁⲧⲛⲟⲃⲉ ⲁⲩⲱ ⲉⲧⲉⲙϫⲱϩⲙ ⲛⲧⲁϭⲓϫ ⲛⲁⲓ
English: and blessed be thy conduct, and blessed be thou, who hast hindered me this very day from coming to shed blood, and from avenging myself.
Text: 09_I Samuel_25
Coptic: ⲁⲩⲱ ϥⲟⲛϩ ⲛϭⲓⲡϫⲟⲉⲓⲥ ⲡⲛⲟⲩⲧⲉ ⲙⲡⲓⲥⲣⲁⲏⲗ ⲡⲁⲓ ⲛⲧⲁϥⲕⲱⲗⲩ ⲙⲙⲟⲓ ⲙⲡϩⲟⲟⲩ ⲉⲧⲉⲙⲉⲓⲣⲉ ⲟⲩⲡⲉⲧϩⲟⲟⲩ ⲛⲉ ϫⲉⲉⲛⲉ ⲙⲡⲉⲧⲱⲟⲩⲛ ⲧⲁⲭⲏ ⲉⲉⲓ ⲉⲣⲁⲧⲉⲛⲉⲙⲛ ⲗⲁⲁⲩ ⲉⲛⲉⲧⲏⲡ ⲧⲏⲣⲟⲩ ⲉⲛⲁⲃⲁⲗ ⲛⲁⲥⲉⲉⲡⲉ ϣⲁⲡⲛⲁⲩ ⲛϩⲧⲟⲟⲩⲉ ⲉϥⲣⲙⲏ ⲉϩⲟⲩⲛ ⲉⲧϫⲟ
English: But surely as the Lord God of Israel lives, who hindered me this day from doing thee harm, if thou hadst not hasted and come to meet me, then I said, There shall surely not be left to Nabal till the morning one male.
Text: 09_I Samuel_25
Coptic: ⲁⲩⲱ ⲇⲁⲩⲉⲓⲇ ⲁϥϫⲓ ⲛⲧⲟⲟⲧⲥ ⲛⲉⲛⲕⲁ ⲛⲓⲙ ⲛⲧⲁⲥⲉⲛⲧⲟⲩ ⲛⲁϥ ⲁⲩⲱ ⲡⲉϫⲁϥ ⲛⲁⲥ ϫⲉⲃⲱⲕ ⲉϩⲣⲁⲓ ⲉⲡⲟⲩⲏⲓ ϩⲛⲟⲩⲉⲓⲣⲏⲛⲏ ϯϩⲧⲏ ⲁⲓⲥⲱⲧⲙ ⲅⲁⲣⲉⲡⲟⲩϩⲣⲟⲟⲩ ⲁⲩⲱ ⲁⲓϣⲉⲡ ϩⲣⲉ ⲉϩⲟⲩⲛ
English: And David took of her hand all that she brought to him, and said to her, Go in peace to thy house: see, I have hearkened to thy voice, and accepted thy petition.
Text: 09_I Samuel_25
Coptic: ⲁⲃⲓⲕⲓⲁ ⲇⲉ ⲁⲥⲃⲱⲕ ⲉⲣⲁⲧϥ ⲛⲛⲁⲃⲁⲗ ⲁⲩⲱ ⲉⲓⲥ ϩⲏⲏⲧⲉ ⲛⲧⲟϥ ⲛⲉϥⲉⲓⲣⲉ ⲛⲟⲩϩⲟⲟⲡ ϩⲙⲡⲉϥⲏⲓ ⲛⲧϩⲉ ⲛⲟⲩϩⲟⲟⲡ ⲛⲣⲣⲟ ⲁⲩⲱ ⲡϩⲏⲧ ⲛⲛⲁⲃⲁⲗ ⲛⲉϥⲣⲟⲟⲩⲧ ⲉⲣⲟϥ ⲉϥⲧⲁϩⲉ ⲉⲡⲉϩⲟⲩⲟ ⲁⲃⲓⲕⲓⲁ ⲇⲉ ⲙⲡⲉⲥⲧⲁⲩⲉ ⲗⲁⲁⲩ ⲛϣⲁϫⲉ ⲉⲣⲟϥ ⲉⲡⲧⲏⲣϥ ϣⲁⲛⲧⲉⲡⲟⲩⲟⲉⲓⲛ ⲥⲱⲣ ⲙⲡⲉϥϩⲧⲟⲟⲩⲉ
English: And Abigaia came to Nabal: and, behold, he had a banquet in this house, as the banquet of a king, and the heart of Nabal was merry within him, and he was very drunken: and she told him nothing great or small till the morning light.
Text: 09_I Samuel_25
Coptic: ϩⲧⲟⲟⲩⲉ ⲇⲉ ⲛⲧⲉⲣⲉϥϣⲱⲡⲉ ⲁϥⲛⲏⲫⲉ ϩⲁⲡⲏⲣⲡ ⲁⲩⲱ ⲧⲉϥⲥϩⲓⲙⲉ ⲁⲥⲧⲁⲩⲟ ⲉⲣⲟϥ ⲛⲛⲉϣⲁϫⲉ ⲛⲧⲉⲣⲉϥⲥⲟⲧⲙⲟⲩ ⲇⲉ ⲁⲡⲉϥϩⲏⲧ ⲱⲙⲥ ⲉⲣⲟϥ ⲁⲩⲱ ⲛⲧⲟϥ ⲁϥⲧⲱⲥ ⲁϥⲉⲣ ⲧϩⲉ ⲛⲛⲓⲱⲛⲉ
English: And it came to pass in the morning, when Nabal recovered from his wine, his wife told him these words; and his heart died within him, and he became as a stone.
Text: 09_I Samuel_25
Coptic: ⲙⲛⲛⲥⲁⲙⲏⲧ ⲇⲉ ⲛϩⲟⲟⲩ ⲡϫⲟⲉⲓⲥ ⲁϥⲡⲁⲧⲁⲥⲥⲉⲓ ⲛⲁⲃⲁⲗ ⲁϥⲙⲟⲩ
English: And it came to pass after about ten days, that the Lord smote Nabal, and he died.
Text: 09_I Samuel_25
Coptic: ⲇⲁⲩⲉⲓⲇ ⲇⲉ ⲁϥⲥⲱⲧⲙ ⲡⲉϫⲁϥ ϫⲉⲡϫⲟⲉⲓⲥ ⲥⲙⲁⲙⲁⲁⲧ ⲡⲉⲛⲧⲁϥⲕⲣⲓⲛⲉ ⲙⲡⲁϩⲁⲡ ⲙⲛⲡⲁⲛⲟϭⲛⲉϭ ⲛⲧⲟⲟⲧϥ ⲛⲛⲁⲃⲁⲗ ⲁⲩⲱ ⲡⲉϥϩⲙϩⲁⲗ ⲁϥⲛⲁϩⲙⲉϥ ⲛⲧⲟⲟⲧⲟⲩ ⲛϩⲉⲛⲡⲉⲧϩⲟⲟⲩ ⲁⲩⲱ ⲧⲕⲁⲕⲓⲁ ⲛⲛⲁⲃⲁⲗ ⲡϭⲥ ⲕⲧⲟⲥ ⲉϫⲉⲛ ⲧⲉϥⲁⲡⲉ ⲁⲩⲱ ⲇⲁⲩⲉⲓⲇ ⲁϥϫⲟⲟⲩ ⲁϥϣⲁϫⲉ ⲉⲧⲃⲉⲁⲃⲓⲕⲓⲁ ⲉⲧⲣⲉⲥϣⲱⲡⲉ ⲛⲁϥ ⲛⲥϩⲓⲙⲉ
English: And David heard it and said, Blessed be the Lord, who has judged the cause of my reproach at the hand of Nabal, and has delivered his servant from the power of evil; and the Lord has returned the mischief of Nabal upon his own head. And David sent and spoke concerning Abigaia, to take her to himself for a wife.
Text: 09_I Samuel_25
Coptic: ⲁⲩⲱ ⲛⲉϩⲙϩⲁⲗ ⲛⲇⲁⲩⲉⲓⲇ ⲁⲩⲉⲓ ⲉⲣⲁⲧⲥ ⲛⲁⲃⲓⲕⲓⲁ ⲧⲕⲁⲣⲙⲏⲗⲟⲥ ⲁⲩϣⲁϫⲉ ⲛⲙⲙⲁⲥ ⲉⲩϫⲱ ⲙⲙⲟⲥ ϫⲉⲇⲁⲩⲉⲓⲇ ⲡⲉ ⲛⲧⲁϥⲧⲛⲛⲟⲟⲩⲛ ϣⲁⲣⲟⲉϫⲓⲧⲉ ⲛⲁϥ ⲛⲥϩⲓⲙⲉ
English: So the servants of David came to Abigaia to Carmel, and spoke to her, saying, David has sent us to thee, to take thee to himself for a wife.
Text: 09_I Samuel_25
Coptic: ⲁⲥⲧⲱⲟⲩⲛ ⲇⲉ ⲁⲥⲡⲁϩⲧⲥ ⲉϫⲙⲡⲕⲁϩ ⲁⲥⲟⲩⲱϣⲧ ⲉⲥϫⲱ ⲙⲙⲟⲥ ϫⲉⲉⲓⲥⲧⲉⲕϩⲙϩⲁⲗ ⲥⲃⲧⲱⲧⲉⲣϩⲙϩⲁⲗ ⲛⲁⲕ ⲉⲧⲣⲁⲉⲓⲁ ⲣⲁⲧⲟⲩ ⲉⲃⲟⲗ ⲛⲛⲉⲕϩⲙϩⲁⲗ
English: And she arose, and did reverence with her face to the earth, and said, Behold, thy servant is for an handmaid to wash the feet of thy servants.
Text: 09_I Samuel_25
Coptic: ⲛⲧⲉⲩⲛⲟⲩ ⲇⲉ ⲁⲃⲓⲕⲓⲁ ⲁⲥⲧⲁⲗⲉ ⲉⲧⲉⲥⲉⲱ ⲁⲩⲱ ϯ ⲛϩⲙϩⲁⲗ ⲛⲧⲁⲥ ⲁⲩⲟⲩⲁϩⲟⲩ ⲛⲥⲱⲥ ⲁⲩⲱ ⲛⲧⲟⲥ ⲁⲥⲟⲩⲁϩⲥ ⲛⲥⲁⲛⲉϩⲙϩⲁⲗ ⲛⲇⲁⲩⲉⲓⲇ ⲁⲥϣⲱⲡⲉ ⲛⲁϥ ⲛⲥϩⲓⲙⲉ
English: And Abigaia arose, and mounted her ass, and five damsels followed her: and she went after the servants of David, and became his wife.
Text: 09_I Samuel_25
Coptic: ⲁⲭⲓⲛⲁⲁⲃ ⲇⲉ ⲧⲉ ⲉⲃⲟⲗ ϩⲙⲡⲓⲥⲣⲁⲏⲗ ⲁ ⲇⲁⲩⲉⲓⲇ ϫⲓⲧⲥ ⲛⲁϥ ⲛⲥϩⲓⲙⲉ ⲁⲩⲱ ⲛⲧⲟⲟⲩ ⲛⲧⲥⲛⲧⲉ ⲛⲉⲩⲟ ⲛⲥϩⲓⲙⲉ ⲛⲁϥ
English: And David took Achinaam out of Jezrael, and they were both his wives.
Text: 09_I Samuel_25
Coptic: ⲥⲁⲟⲩⲗ ⲇⲉ ⲁϥϯ ⲙⲙⲉⲗⲭⲱⲗ ⲧⲉϥϣⲉⲉⲣⲉ ⲉⲧⲉⲧϩⲓⲙⲉ ⲛⲇⲁⲩⲉⲓⲇ ⲧⲉ ⲙⲫⲁⲗⲧⲓ ⲡϣⲏⲣⲉ ⲛⲁⲙⲓⲥ ⲡⲉ ⲉⲃⲟⲗ ϩⲛϩⲣⲁⲙⲙⲁ ⲉⲧⲣⲉⲥϣⲱⲡⲉ ⲛⲁϥ ⲛⲥϩⲓⲙⲉ
English: And Saul gave Melchol his daughter, David's wife, to Phalti the son of Amis who was of Romma.
Text: 09_I Samuel_26
Coptic: ⲛⲥⲓⲫⲁⲓⲟⲥ ⲇⲉ ⲁⲩⲉⲓ ⲉⲃⲟⲗ ϩⲙⲡⲕⲁϩ ⲉⲧⲣⲟⲕϩ ⲉⲣⲁⲧϥ ⲛⲥⲁⲟⲩⲗ ⲉⲡⲃⲟⲩⲛⲟⲥ ⲉⲩϫⲱ ⲙⲙⲟⲥ ⲛⲁϥ ϫⲉⲉⲓⲥⲇⲁⲩⲉⲓⲇ ⲗⲏϫ ϩⲙⲡⲃⲟⲩⲛⲟⲥ ϩⲛⲭⲉⲇⲙⲁⲑ ⲡⲉⲧⲉⲙⲡⲙⲧⲟ ⲉⲃⲟⲗ ⲛⲓⲉⲥⲥⲉⲙⲟⲩⲛ
English: And the Ziphites come out of the dry country to Saul to the hill, saying, Behold, David hides himself with us in the hill Echela, opposite Jessemon.
Text: 09_I Samuel_26
Coptic: ⲥⲁⲟⲩⲗ ⲇⲉ ⲁϥⲧⲱⲟⲩⲛ ⲁϥⲓ ⲉϩⲣⲁⲓ ⲉⲧⲉⲣⲏⲙⲟⲥ ⲛⲥⲓⲫ ⲉⲣⲉϣⲟⲙⲛⲧ ⲛϣⲟ ⲛⲣⲱⲙⲉ ⲛⲙⲙⲁϥ ⲛⲥⲱⲧⲡ ⲉⲃⲟⲗ ϩⲙⲡⲓⲥⲣⲁⲏⲗ ⲉⲧⲣⲉϥⲕⲱⲧⲉ ⲛⲥⲁⲇⲁⲩⲉⲓⲇ ϩⲛⲧⲉⲣⲏⲙⲟⲥ ⲛⲥⲓⲫ
English: And Saul arose, and went down to the wilderness of Ziph, and with him went three thousand men chosen out of Israel, to seek David in the wilderness of Ziph.
Text: 09_I Samuel_26
Coptic: ⲁⲩⲱ ⲥⲁⲟⲩⲗ ⲁϥⲧⲁⲁϥ ⲉϩⲣⲁⲓ ⲉⲡⲃⲟⲩⲛⲟⲥ ⲛⲭⲉⲗⲗⲁ ⲡⲉⲧⲉⲙⲡⲙⲧⲟ ⲉⲃⲟⲗ ⲛⲓⲉⲥⲥⲉⲙⲟⲩⲛ ⲉϥϫⲓ ⲉϩⲣⲁⲓ ⲉⲧⲉϩⲓⲏ ⲇⲁⲩⲉⲓⲇ ⲇⲉ ⲛⲉϥϩⲙⲟⲟⲥ ⲉϩⲣⲁⲓ ϩⲛⲧⲉⲣⲏⲙⲟⲥ ⲁⲩⲱ ⲇⲁⲩⲉⲓⲇ ⲛⲧⲉⲣⲉϥⲛⲁⲩ ϫⲉⲥⲁⲟⲩⲗ ⲁϥⲓ ⲉϩⲣⲁⲓ ⲉϫⲱϥ ϩⲛⲧⲉⲣⲏⲙⲟⲥ
English: And Saul encamped in the hill of Echela in front of Jessemon, by the way, and David dwelt in the wilderness: and David saw that Saul came after him into the wilderness.
Text: 09_I Samuel_26
Coptic: ⲁ ⲇⲁⲩⲉⲓⲇ ϫⲟⲟⲩ ⲛϩⲉⲛⲕⲁⲧⲁⲥⲕⲟⲡⲟⲥ ⲁϥⲉⲓⲙⲉ ϫⲉⲥⲁⲟⲩⲗ ⲁϥⲓ ⲉⲃⲟⲗ ϩⲛⲕⲉⲉⲓⲗⲁ ⲉϥⲥⲃⲧⲱⲧ
English: And David sent spies, and ascertained that Saul was come prepared out of Keila.
Text: 09_I Samuel_26
Coptic: ⲇⲁⲩⲉⲓⲇ ⲁϥⲧⲱⲟⲩⲛ ⲙⲡⲁⲧⲉ ⲗⲁⲁⲩ ⲉⲓⲙⲉ ⲁϥⲟⲛϣϥ ⲉϩⲟⲩⲛ ⲉⲡⲙⲁ ⲉⲧⲉⲣⲉⲥⲁⲟⲩⲗ ⲛϩⲏⲧϥ ⲉϥⲛⲕⲟⲧⲕ ⲁⲩⲱ ⲛⲉϥⲉⲙⲙⲁⲩ ⲛϭⲓⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ ⲡⲉⲧϩⲓϫⲙ ⲡⲉϥⲙⲏⲏϣⲉ ⲥⲁⲟⲩⲗ ⲇⲉ ⲛⲉϥⲉⲛⲕⲟⲧⲕ ϩⲛⲧⲁⲛⲡⲏⲛⲏ ⲁⲩⲱ ⲡⲗⲁⲟⲥ ⲛⲉϥⲡⲟⲣϣ ⲉⲃⲟⲗ ϩⲙⲡⲉϥⲕⲱⲧⲉ
English: And David arose secretly, and goes into the place where Saul was sleeping, and there was Abenner the son of Ner, the captain of his host: and Saul was sleeping in a chariot, and the people had encamped along round about him.
Text: 09_I Samuel_26
Coptic: ⲇⲁⲩⲉⲓⲇ ⲇⲉ ⲁϥⲟⲩⲱϣⲃ ⲉϥϫⲱ ⲙⲙⲟⲥ ⲛⲁⲭⲓⲙⲉⲗⲉⲭ ⲡⲉⲭⲉⲇⲇⲁⲓⲟⲥ ⲁⲩⲱ ⲁⲃⲓⲥⲥⲁ ⲡϣⲏⲣⲉ ⲛⲥⲁⲣⲟⲩⲓⲁⲥ ⲡⲥⲟⲛ ⲛⲓⲱⲁⲃ ⲉϥϫⲱ ⲙⲙⲟⲥ ⲛⲁⲩ ϫⲉⲛⲓⲙ ⲡⲉⲧⲛⲁⲉⲓ ⲛⲙⲙⲁⲓ ⲉϩⲟⲩⲛ ⲉⲧⲡⲁⲣⲉⲙⲃⲟⲗⲏ ⲉⲣⲁⲧϥ ⲛⲥⲁⲟⲩⲗ ⲡⲉϫⲉⲁⲃⲉⲥⲥⲁ ⲛⲁϥ ϫⲉⲁⲛⲟⲕ ϯⲛⲏⲩ ⲛⲙⲙⲁⲕ
English: And David answered and spoke to Abimelech the Chettite, and to Abessa the son Saruia the brother of Joab, saying, Who will go in with me to Saul into the camp? And Abessa said, I will go in with thee.
Text: 09_I Samuel_26
Coptic: ⲁⲩⲱ ⲇⲁⲩⲉⲓⲇ ⲙⲛⲁⲃⲉⲥⲥⲁ ⲁⲩϫⲱⲧⲉ ⲉϩⲟⲩⲛ ⲉⲡⲗⲁⲟⲥ ⲛⲧⲉⲩϣⲏ ⲁⲩⲱ ⲉⲓⲥ ⲥⲁⲟⲩⲗ ⲉϥⲛⲏϫ ⲉϥⲟⲃϣ ϩⲛⲗⲁⲙⲡⲏⲛⲏ ⲉⲣⲉⲧⲉϥⲗⲟⲅⲭⲏ ⲧⲣⲧⲱⲣ ϩⲙⲡⲕⲁϩ ϩⲁϫⲱϥ ⲁⲩⲱ ⲁⲃⲉⲛⲛⲏⲣ ⲙⲛⲡⲉϥⲗⲁⲟⲥ ⲉⲩⲛⲏϫ ⲉⲩⲟⲃϣ ϩⲙⲡⲉϥⲕⲱⲧⲉ
English: So David and Abessa go in among the people by night: and behold, Saul was fast asleep in the chariot, and his spear was stuck in the ground near his head, and Abenner and his people slept round about him.
Text: 09_I Samuel_26
Coptic: ⲡⲉϫⲉⲁⲃⲉⲥⲥⲁ ⲉϩⲟⲩⲛ ϩⲛⲇⲁⲩⲉⲓⲇ ϫⲉⲁⲡϫⲟⲉⲓⲥ ϯ ⲙⲡⲉⲕϫⲁϫⲉ ⲉϩⲣⲁⲓ ⲉⲧⲟⲟⲧⲕ ⲙⲡϩⲟⲟⲩ ⲧⲉⲛⲟⲩ ϭⲉ ϯⲛⲁⲃⲱⲕ ⲛⲧⲁⲣⲁϩⲧϥ ϩⲛⲧⲁⲗⲟⲅⲭⲏ ⲛⲧⲁϫⲟⲧϥ ⲉⲡⲕⲁϩ ⲛⲧⲁⲧⲣⲉ ⲟⲩⲥⲟⲡ ⲛⲟⲩⲱⲧ ⲣⲁϣⲧϥ
English: And Abessa said to David, The Lord has this day shut up thine enemy into thine hands, and now I will smite him to the earth with the spear to the ground once for all, and I will not smite him again.
Text: 09_I Samuel_26
Coptic: ⲡⲉϫⲉⲇⲁⲩⲉⲓⲇ ⲉϩⲟⲩⲛ ϩⲛⲁⲃⲉⲥⲥⲁ ϫⲉⲙⲡⲉⲣⲙⲟⲟⲩⲧϥ ϫⲉⲛⲓⲙ ⲡⲉⲧⲛⲁⲛ ⲧⲟⲟⲧϥ ⲉϫⲙⲡⲉⲭⲣⲓⲥⲧⲟⲥ ⲙⲡϫⲟⲉⲓⲥ ⲛϥⲟⲩϫⲁⲓ
English: And David said to Abessa, Do not lay him low, for who shall lift up his hand against the anointed of the Lord, and be guiltless?
Text: 09_I Samuel_26
Coptic: ⲡⲉϫⲉⲇⲁⲩⲉⲓⲇ ⲟⲛ ϫⲉⲡϫⲟⲉⲓⲥ ⲟⲛϩ ϫⲉⲉⲣⲉⲧⲙ ⲡϫⲟⲉⲓⲥ ϯⲥⲃⲱⲛⲁϥ ⲡⲉϥϩⲟⲟⲩ ⲛⲁⲉⲓ ⲛϥⲙⲟⲩ ⲏ ⲛϥⲃⲱⲕ ⲉⲃⲟⲗ ⲉⲡⲡⲟⲗⲉⲙⲟⲥ ⲛⲥⲉⲣⲁϩⲧϥ ⲙⲛⲛⲉⲛⲕⲟⲟⲩⲉ
English: And David said, As the Lord lives, if the Lord smite him not, or his day come and he die, or he go down to battle and be added to his fathers, do not so.
Text: 09_I Samuel_26
Coptic: ⲁⲛⲟⲕ ⲇⲉ ⲛⲛⲉⲡⲁⲓ ϣⲱⲡⲉ ⲙⲙⲟⲓ ⲛⲧⲟⲟⲧϥ ⲙⲡϫⲟⲉⲓⲥ ⲉⲧⲣⲁⲛ ⲧⲟⲟⲧⲉϫⲙⲡⲉⲭⲣⲓⲥⲧⲟⲥ ⲙⲡϫⲟⲉⲓⲥ ⲧⲉⲛⲟⲩ ϭⲉ ϥⲓ ⲛⲧⲗⲟⲅⲭⲏ ⲉⲧϩⲁϫⲱϥ ⲁⲩⲱ ⲡⲉϩⲛⲁⲁⲁⲩ ⲙⲙⲟⲟⲩ ⲛⲧⲉⲛⲃⲱⲕ ⲉϩⲣⲁⲓ ⲉⲡⲉⲛⲙⲁ
English: The Lord forbid it me that I should lift up my hand against the anointed of the Lord: and now take, I pray thee, the spear from his bolster, and the pitcher of water, and let us return home.
Text: 09_I Samuel_26
Coptic: ⲁⲩⲱ ⲇⲁⲩⲉⲓⲇ ⲛⲧⲉⲣⲉϥϥⲓ ⲛⲧⲉϥⲗⲟⲅⲭⲏ ⲙⲛⲡⲉϩⲛⲁⲁⲩ ⲙⲙⲟⲟⲩ ⲉⲧϩⲁϫⲱϥ ⲁⲩⲧⲱⲟⲩⲛ ⲁⲩⲙⲟⲟϣⲉ ⲛⲉⲙⲛ ⲗⲁⲁⲩ ⲇⲉ ⲓⲱⲣϩ ⲙⲙⲟⲟⲩ ⲉⲧϩⲁϫⲱϥ ⲁⲩⲧⲱⲟⲩⲛ ⲁⲩⲙⲟⲟϣⲉ ⲛⲉⲙⲛ ⲗⲁⲁⲩ ⲇⲉ ⲓⲱⲣϩ ⲙⲙⲟⲟⲩ ⲡⲉ ⲁⲩⲱ ⲛⲉⲙⲡⲉ ⲗⲁⲁⲩ ⲉⲓⲙⲉ ⲏ ⲁϥⲛⲉϩⲥⲉ ⲁⲗⲗⲁ ⲛⲉⲩⲟⲃϣ ⲧⲏⲣⲟⲩ ⲡⲉ ⲉⲃⲟⲗ ϫⲉⲟⲩϩⲟⲧⲉ ⲛⲧⲉⲡϫⲟⲉⲓⲥ ⲁⲥⲉⲓ ⲉϩⲣⲁⲓ ⲉϫⲱⲟⲩ
English: So David took the spear, and the pitcher of water from his bolster, and they went home: and there was no one that saw, and no one that knew, and there was no one that awoke, all being asleep, for a stupor from the Lord had fallen upon them.
Text: 09_I Samuel_26
Coptic: ⲇⲁⲩⲉⲓⲇ ⲇⲉ ⲁϥⲟⲩⲱⲧⲃ ⲉⲡⲓⲥⲁ ⲙⲙⲟⲟⲩ ⲁϥⲁϩⲉⲣⲁⲧϥ ⲉϫⲛⲧⲁⲡⲉ ⲙⲡⲧⲟⲟⲩ ⲉⲛⲁϣⲉ ⲧⲉϩⲓⲏ ⲉⲧⲟⲩⲧⲱⲟⲩ
English: So David went over to the other side, and stood on the top of a hill afar off, and there was a good distance between them.
Text: 09_I Samuel_26
Coptic: ⲁⲩⲱ ⲇⲁⲩⲉⲓⲇ ⲁϥⲱϣ ⲉⲃⲟⲗ ⲉⲡⲗⲁⲟⲥ ⲁⲩⲱ ⲁϥϣⲁϫⲉ ⲙⲛⲁⲃⲉⲛⲛⲏⲣ ⲉϥϫⲱ ⲙⲙⲟⲥ ⲛⲁϥ ϫⲉⲛⲅⲛⲁⲉⲣⲕⲟⲩⲱ ⲁⲛ ϩⲁⲣⲱⲓ ⲁⲃⲉⲛⲛⲏⲣ ⲁⲩⲱ ⲁⲃⲉⲛⲛⲏⲣ ⲁϥⲉⲣⲟⲩⲱ ⲉϥϫⲱ ⲙⲙⲟⲥ ϫⲉⲛⲧⲕ ⲛⲓⲙ ⲛⲧⲟⲕ ⲡⲉⲧⲙⲟⲩⲧⲉ ⲟⲩⲃⲏⲓ
English: And David called to the people, and spoke to Abenner, saying, Wilt thou not answer, Abenner? and Abenner answered and said, Who art thou that callest?